

VELKOMMEN TIL JUSTVIK SFO

Det nærmer seg skolestart – og vi gleder oss til å bli kjent med barnet deres. For mange av elevene vil det første møte med skolen være oss på SFO. Vi åpner mandag 28.juli 2025.

SFO er et frivillig fritidstilbud for barn i 1.-4. trinn. (Opptil 7. trinn for barn med spesielle behov.)

Når man har søkt SFO-plass beholdes plassen automatisk fram til og med 4. trinn. Dette gjelder dersom ikke plassen endres eller sies opp før dette. Vi har 1 måneds oppsigelsestid, fra den datoen man sier opp plassen.

Plasser som kan velges er: 100%, 80%, 60%, 50%, 40%, 20% og 12 timers gratis ettermiddag. Leksehjelp tilbys fra 3.trinn hos oss på Justvik.

Når det gjelder 12 timer gratis SFO så får alle fra 1. til 3.trinn dette.

**Gjeldende satser 1. til 3. trinn, inkl 12 timer gratis**  
Hel plass (100%): 1 791  
4 dager i uka (80%): 1 450  
3 dager i uka (60%): 653  
Halv plass (50%): gratis  
2 dager i uka (40%): gratis  
1 dag i uka (20%): gratis  
SFO 12 timer gratis ettermiddag: gratis  
Korttidsplass morgen til skolestart på skoledager: gratis  
Ekstra dag utenom ferier/fridager: 303  
Ekstra dag i ferier/fridager: 550

SFO-dagen

SFO åpner hver dag kl. 07.30, og da har vi rolige aktiviteter på basen fram til kl.08.15. Det vil da være mulighet for å spise medbrakt frokost. Kl 0815 går vi ut og er ute til det ringer inn 08.30.

Ved skoleslutt møter vi barna i klasserommene. Vi har en samling hvor vi roper opp, krysser inn og prater med barna. Vi forteller hva vi skal spise og gjøre i løpet av dagen.

Vi starter med måltid. Måltidet er et mellommåltid og er ikke en erstatning for middag.

Her skal barna få et næringsrikt mellommåltid som de blir mette av for noen timer.

De skal få energi til å leke og være sosiale med andre barn og voksne.

Eksempler på mat kan være brød, knekkebrød eller gryn og melk. Eksempler på varm mat kan være suppe, ostesmørbrød etc.

Etter måltidet er det tid for lek og aktiviteter. Det legges til rette for frivillige voksenstyrte aktiviteter som f.eks. forming, matlaging, gymsal og spill.

SFO stenger kl.1630. Ring oss dersom noe skulle skje, og gi beskjed til en ansatt når du henter barnet.

Ferie på SFO

I ferien er åpningstid kl. 07.30-16.30 (med unntak onsdag før påske, da stenger vi kl 12.00). Vi har kjernetid fra 10.00 -14.00. Da er det aktiviteter eller tur.

Vi lager også mat til 1 måltid. Dvs at barna må ha med seg mat til 1 måltid, samt drikkeflaske i feriene.

Påmeldingen er utgangspunkt for bemanning og aktivitetsplanlegging. Det er derfor viktig at dere melder på/av innen fristen som er satt. Dette skjer i visma flyt skole.

AUGUST PÅ SFO

Oppstarten på SFO blir for mange barn første ordentlige møte med skolen. Derfor er det viktig hvordan barna blir tatt imot, og derfor nødvendig å vite ca når barnet kommer, slik at vi er forberedt.

Sånn kan vi gi DERES barn en trygg oppstart ☺

Vi har ingen krav til tilvenning, men vi anbefaler korte dager i starten dersom dette er praktisk mulig. Dette er en fin arena for nye venner.

Det er færre barn på SFO i denne tiden, noe som er trygt for mange.

Disse dagene blir brukt i skolegården for en fin tilvenning for nye barn.

Vi drar ikke på utflukter med 1.trinn disse dagene, men det er mulig at de andre drar ut for å la 1. trinn få leke alene.

**SFO har planleggingsdager torsdag 7.aug og fredag 8.aug. SFO er da stengt.**

Kontaktinfo

Beskjeder tas imot på visma flyt skole, mobil 46 89 47 05 (SFO)/48 26 64 48 (Renate).

Mail: [renate.grodum@kristiansand.kommune.no](mailto:renate.grodum@kristiansand.kommune.no)

Ikke nøl med å ta kontakt dersom du lurer på noe ☺

Med vennlig hilsen

Renate Grødum, SFO-leder